Yadda Ake Cin Zarafin Mata A Ka'aba | HausaTop.Com
NewsAddini
Mata Musulmi sun bayyana matukar kokawarsu kan yadda ake cin zarafinsu a gaban dakin Allah a lokutan aikin Hajji.
Suna yin amfani da maudu’in #MosqueMeToo da ke aikewa da sakonni kan yadda ake cin zarafin mata a wuraren ibada.
Fitacciyar ‘yar jaridar nan ‘yar kasar Masar da ke Amurka Mona Eltahawy, ta bayyana yadda wasu suka rika neman yin lalata da ita a lokacin aikin Hajjin shekarar 2013.
Musulmi maza da mata sun soma yin amfani da maudu’in a fadin duniya a ranar Lahadi kuma cikin kasa da sa’o’i 24 an aike da sakon Twitter 2,000 a kan batun.
A Najeriya ma wasu mata da dama sun shaidawa BBC cewa irin haka ta faru da su a lokutan aikin hajji ko Umra, amma ba su bayyana hakan a shafukan sada zumunta kamar yadda ‘yan wasu kasashen suka yi ba.
Matan sun ce amma saboda tsari na al’adar Bahaushe sai suka yi gum da bakinsu ba su shaida wa kowa ba. Sai dai wasu sun ce tun a haramin suka gayawa ‘yan sanda da ke gadin wajen wato Askar.
“Ni kam a take na nuna wa wani Askar mutumin kuma sun dauki mataki a kansa,” in ji wata da ta bukaci a boye sunanta.Musulunci dai ya umarci mata su rika rufe jikinsu daga kai zuwa kafa domin su kare martabarsu sannan kada maza su kalle su.
Masu amfani da maudu’in #MosqueMeToo sun ce ana cin zarafinsu ko da a wuraren ibada masu sauki ne, kuma ko da jikinsu a rufe yake kuma suna Sallah.
Kimanin Mawaka 500 Ne Suka Yiwa Buhari Wakoki A 2015 Amma Masu Cin Moriyar Abun Basufi Mutum 2 Zuwa 3 Ba – Inji Abubakar Sani
Cin zarafiKa'abamata